Den norske studentfilmfestivalen

Den norske studentfilmfestivalen er en norsk filmfestival som er forbeholdt studentfilm. Festivalen har tilholdssted i Lillehammer. Den ble første gang arrangert høsten 2011, og gikk da under navnet Studentfilmfestivalen. Den gang var det ikke åpen påmelding til festivalen, men den omfattet kun eksamensfilmer fra Den Norske Filmskolen og dokumentarlinjen ved Høgskolen i Lillehammer. Studentfilmfestivalen ble arrangert på nytt året etter, og ble da formelt stiftet under navnet Den norske Studentfilmfestivalen. Arrangementet ble også flyttet fra kunst- og kulturhuset Fabrikken til Kulturhuset Banken, hvor festivalen fremdeles holder til. Den fjerde utgaven av festivalen ble avholdt fra 25. til 27. mars 2015, og arrangert i samarbeid med Amandusfestivalen og Lillehammer Filmklubb.


== Festivalens formål ==
Festivalen har som mål å være en rekrutterings- og inspirasjonsarena for unge film- og tv-studenter som ønsker å jobbe med film. Den Norske Studentfilmfestivalen ønsker å være et arrangement som inspirerer unge filmskapere til å trå inn i bransjen, et sted hvor de kan møtes for å utveksle tanker og ideer, se hverandres filmer og skape et nettverk.


== Priser ==
Beste fiksjonsfilm
Beste dokumentarfilm
Publikumsprisen
Fagprisen som rullerer fra år til år mellom fagfunksjonene foto, lyd, manus, klipp og animasjon.


== Tidligere prisvinnere ==


=== 2013 ===
Juryen for den tredje utgaven av Studentfilmfestivalen besto av Søren Birkvad (førsteamanuensis ved avdelingen for film- og fjernsynsvitenskap ved HiL), Pål Gengenbach (filmklipper) og Gaute Storaas (filmmusikkomponist).

Publikumsprisen: Deg og meg, Mamma, Thea Hvistendahl (regi)
Beste fiksjon: Den Uærbødige, Ole Christian Slyngstad (regi)
Beste fokumentar: En forestilling om relasjoner, Sunniva Sundby (regi)
Beste animasjon: Reality 2.0, Victor Orozco Ramirez (regi)
Beste foto: Se Litt Tilbake, Audun Fjeldheim (foto)
Beste klipp: Den Uærbødige, Matze Fugel (klipp)
Beste filmmusikk: Den Uærbødige, Even Grimelid (musikk)
Beste lyd: Se Litt Tilbake, Trond Kvig Andreassen, Christoffer Pedersen (lyd)
Hederlig omtale: From Dad to Son, Nils Knoblich og Stephan Hanf (regi)


=== 2012 ===
Juryen for den andre utgaven av Studentfilmfestivalen besto av  Maria Fuglevaag Warsinska-Varsi (dokumentarfilmkonsulent ved Norsk filminstitutt|Norsk Filminstitutt), Ingrid Dokka (filmkonsulent ved NFI), Karsten Meinich (redaktør fra nettmagasinet Montages) og Stein Stie (filmfotograf).

Prisen for beste fiksjon: Til den det måtte angå, Aasne V. Greibrokk (regi) og Ragna N. Midtgard (produsent)
Prisen for beste dokumentar: Ratiti, Stig Lunde (regi)
Publikumsprisen: Ratiti, Stig Lunde (regi)


=== 2011 ===
I 2011 ble forløperen til Den Norske Studentfilmfestivalen arrangert, da vant følgende filmer disse prisene (kun Den norske filmskolen og Høgskolen i Lillehammer var invitert til å delta):

Hederlig omtale fiksjon – Fredag, Eirik Svensson (regi) og Moa Liljedahl og Pål Røed (produsenter), Den norske filmskolen
Hederlig omtale dokumentar - Notes on whaling, Karianne Berge (regi), Høgskolen i Lillehammer
Beste fiksjon - Tuba Atlantic, Hallvar Witzø (regi) og Gudrun Austli (produsent), Den norske filmskolen
Beste fokumentar - Mot strømmen, Ida Valvik (regi), Høgskolen i Lillehammer
Publikumprisen - Operasjon ved, Marius Bergersen (regi), Høgskolen i Lillehammer


== Eksterne lenker ==
Offisielt nettsted
Rent bord for HiL-studentene
Vellykket studentfilmfestival på Lillehammer
Prisvinnere 2013